**MERILA ZA IZBIRO KANDIDATOV V PRIMERU OMEJITVE VPISA V PROGRAME SREDNJEŠOLSKEGA IZOBRAŽEVANJA določajo,** da sekandidati, ki 9. razred osnovne šole zaključijo v šolskem letu 2011/2012 in nadaljnjih šolskih letih izberejo na podlagi razvrstitve z uporabo točk, ki jih pridobijo z učnimi uspehi v 7., 8. in 9. razredu osnovne šole, tako, da se uporabijo:

* zaključne ocene obveznih predmetov iz 7., 8. in 9. razreda osnovne šole.

Z učnim uspehom lahko kandidat pridobi največ **175** točk.

**Posebnosti:**

Za vpis v program Umetniška gimnazija, mora kandidat uspešno opraviti tudi preizkus nadarjenosti; za kandidate, ki kandidirajo za vpis v program Gimnazija - športni oddelek se za pridobljen status športnika A prišteje 10 točk, za status B pa 5 točk.

Če se v prvem (1.) oziroma drugem (2.) krogu izbirnega postopka na posamezni šoli na spodnji meji razvrsti več kandidatov z istim številom točk, se izbira med njimi opravi na podlagi točk, doseženih na nacionalnih preizkusih znanja iz slovenščine in matematike.

Dosežki nacionalnega preizkusa znanja se uporabijo na podlagi soglasja staršev.

Če je po izvedbi izbire še vedno več kandidatov z istim številom točk, se izbira med njimi izvede na podlagi dodatnih točk, doseženih po merilih, ki jih določi posamezna srednja šola.